عبد اللہ بن عبد اللہ بن عمر بن خطاب

عبید اللہ بن عبد اللہ بن عمر بن خطاب بن نفیل القرشی، ہک تابعی، محدث تے حدیث نبویؐ دے راویاں وچوں ہک ہن۔ انہیں دا ناں ابوبکر ہئی۔

 سیرت: 
خالد بن ابی بکر دا آکھݨ ہے کہ عبید اللہ بن عبد اللہ دا ناں ابوبکر ہئی تے محمد بن عمر نے آکھیا ہے کہ عبید اللہ بن عبد اللہ، عبد اللہ بن عبد اللہ توں وݙے ہَن۔ انہیں دی والدہ ام ولد سالم بن عبد اللہ دی والدہ ہَن۔ خالد بن ابی بکر نے ݙسایا کہ اوں نے عبید اللہ بن عبد اللہ تے ہک سفید چادر ݙٹھی تے انہیں دے سر تے پڳ وی ݙٹھی جیندے پچھوں شملہ لٹکا ہویا ہئی۔ عبید اللہ بن عبد اللہ بن عمر تے ݙو پیلے کپڑے وی ݙٹھے ڳئے جیندے وچ اوہ عصر دی نماز دے بعد نکلدے ہَن۔ خالد بن ابی بکر دا ایہ وی آکھݨ ہے کہ انہیں سالم تے عبید اللہ بن عبد اللہ بن عمر کوں گواہی ݙیندے ہوئے ݙٹھا، عبید اللہ دی قبر دے اُتے ہک خیمہ ہئی تے انہیں دی قبر تے پاݨی چھڑکیا ڳیا ہئی۔ عبید اللہ دے پُتر وی ہَن جنہاں دے ناں ابوبکر، عمر، عبد اللہ، محمد تے ام عمر ہَن۔ انہیں دی والدہ عائشہ بنت عبد الرحمن بن ابی بکر الصدیق تے القاسم بن عبید اللہ ہَن۔

 روایتِ حدیث: 
انہیں اپݨے والد عبد اللہ بن عمر توں نماز، حج تے خریدو فروخت دے بارے وچ روایتاں بیان کیتیاں۔ انہیں توں روایت کرݨ آلیاں وچ الولید بن کثیر، امام زہری، محمد بن اسحاق، محمد بن جعفر بن الزبیر تے جعفر بن ایاس شامل ہن۔

 جرح تے تعدیل: 
ابو زرعہ رازی، احمد بن شعیب النسائی، امام احمد بن صالح العجلی تے ابن حجر عسقلانی نے انہیں کوں "ثقہ" قرار ݙتا ہے۔

محمد بن سعد نے آکھیا ہے کہ اوہ ثقہ ہَن تے انہیں دے کول احادیث گھٹ ہَن۔

 حوالہ